Else Winther Andersen (V), 2000-01-27:
Jeg vil også gerne uddybe det med, at når vi siger, at kommunerne skal have en mulighed for at tilbyde de ældre et privat firma, i stedet for at det kun er det offentlige, der løser opgaven, så får kommunen også en valgfrihed med hensyn til, at opgaven kan løses fleksibelt, for det er jo at gå begge veje også at give kommunen den mulighed.
Frit valg af hjemmehjælp: I Venstre er vi meget optaget af at give de ældre en så stor valgfrihed som muligt i deres tredje og fjerde alder.
Vi vil bl.a. på dette område gerne opfylde det ønske, at de selv kan vælge, om det skal være det offentlige eller et privat firma, der skal udføre den opgave, yde den hjælp, de skal have fra hjemmehjælpen, og selvfølgelig ønsker vi også at fastholde den mulighed, der er i serviceloven i dag, for, at det kan være en enkelt person.
som overhovedet muligt.
Det, vi oplever, er, at de ældre ønsker at få den samme, faste hjemmehjælp og på det tidspunkt, der er aftalt, og erfaringerne viser, at det er den vare, som mange private firmaer kan levere.
Og kunne de ikke levere varen, så var der jo heller ingen firmaer.
Der er jo ingen, der er bedre til at bestemme og vurdere, hvad det er, de gerne vil have, end de ældre selv.
Det sidste eksempel, vi har set, er fra Greve Kommune, hvor der nu er gennemført en brugerundersøgelse, hvor tilfredsheden var markant højere blandt de ældre, der modtog hjælpen fra det private firma, end blandt dem, der modtog kommunens tilbud om praktisk bistand, og det er jo faktisk tankevækkende.
Den socialdemokratiske ordfører har selv refereret fra Odense, at det er et andet godt eksempel.
Der er områder derovre, hvor man kan vælge et privat firma, hvis man hellere vil have dét, og de oplysninger, jeg har derfra, er, at dér udvikler det sig i retning af, at man gerne vil have flere private firmaer ind.
Og det må da så være at gå væk fra planen om, at kommunerne selv skal have lov til at bestemme, hvad de mener er det bedste for de ældre, og over til at give de ældre en større valgfrihed.
I Venstre vil vi gerne give de ældre frihed til selv at bestemme og derved beholde deres selvrespekt og til fortsat at kunne planlægge deres liv.
Vi mener faktisk, det er hovmod på andres vegne, at man tror, at det kun er det offentlige, der kan levere og udføre arbejdet.
Så hvorfor ikke gå med til at give de ældre og kommunerne de frihedsgrader, der her vil være?
For det viser sig jo også, at man gør nogle positive erfaringer med hensyn til den måde, man organiserer hjemmehjælpen på, som også kan bruges inden for det offentlige.
Det er da også erfaringer, der kan være gode for fremtidens hjemmehjælp, og det skal man jo faktisk ikke foragte.
Da De Konservatives ordfører og CD's ordfører ikke kan være til stede, skal jeg oplyse, at de vil støtte lovforslaget.
Da Venstres ordfører, hr. Erik Larsen, ikke kan være til stede, skal jeg fremføre hans ordførertale: Venstre ser mange positive elementer i lovforslaget. Opdelingen og repræsentationen i såvel det store som det lille sociale nævn skal i så høj grad som muligt tage udgangspunkt i de enkelte klagesagers indhold, og Venstre finder det vigtigt, at LO og DA er repræsenteret i sager, der er relateret til arbejdsmarkedet.
Den foreslåede ændring med henblik på at styrke den sociale indsats på det rummelige arbejdsmarked ser også meget fornuftig ud, men Venstre vil være optaget af, at ændringen ikke svækker koordinationen og den helhedsorienterede indsats.
De øvrige elementer om forøget retssikkerhed for personer, som bliver udsat for magtanvendelse, virker også rigtige.
Venstre er overvejende positiv over for lovforslaget, og vi vil stille vore spørgsmål under udvalgsbehandlingen.
Da CD's ordfører ikke kan være til stede under behandlingen,
har jeg lovet at sige, at CD også er positiv over for lovforslaget.